ПЕРОВИЋ СЛОБОДАН

А

кадемик проф. др Слободан Перовић, док­тор правних наука, редовни професор Прав­ног факул­те­та Универзитета у Београду, ро­ђен је 10. септембра 1932. у Прокупљу (Срб­и­ја). Живи и ра­ди у Београду. Ос­нов­ну школу учио је у При­је­до­ру и Крагујевцу, а гим­назију у Београду. На Правном фак­ул­те­ту у Београду је дип­ло­ми­рао (1956), докторирао (1963) и би­ран у сва универ­зи­тетска звања: ас­ис­тент, до­цент, ванредни профе­сор, редовни професор (сада у пензији). Матични предмет му је Облигационо право. Дугогодишњи је шеф Катедре за грађанско право и дугогодишњи предсједник постдипломских сту­дија. Предсједник је Суда државне заједнице Србија и Црна Гора (2004–2006), На­учног друштва Србије (члан од 1972. и три мандата у свој­ству предсједника), Савеза удружења правника Србије и Ре­пуб­лике Српске (раније пред­сјед­ник Удружења правника Југославије), члан Се­ната Републике Српске. Оснивач је Ко­пао­ничке школе природног права − Uni­versitas iuris naturalis Copaonici (од 2005. године под покровитељством UN­ES­CO-a). Председник је Комисије за израду Гра­ђан­ског законика Ре­пуб­ли­ке Србије. Дугогодишњи је члан Правног савета Југославије, предсједник Из­браног суда (Арбитраже) Прив­ред­не коморе Србије и дугогодишњи арбитар ме­ђународних арбитража, инс­титуционалних и ad hoc у области ме­ђу­на­род­них трговинских односа, пред­сјед­ник Одбора за полагање правосудног ис­пи­та Ми­нистарства правде Ре­пуб­лике Србије. Професор је по позиву на бројним правним фак­ултетима у региону, главни уредник часописа *Правни живот*, часописа *Scien­ti­fic Re­vi­еw,* члан више уређивачких одбора појединих изда­ња. Главни је редактор Ко­­мен­­тара Закона о облигационим односима (1995. два тома); главни редак­тор *Ен­ци­кло­­педије имовинског права* (1978. три то­ма). Никада није био члан ни­једне по­ли­тич­­ке партије.

Аутор је више књига, уџбеника и монографија, научних студија и ве­ли­ког броја радова публикованих у домаћим и иностраним издањима у области грађанског права, компаративног права и филозофије права. Многа од ових дје­ла објављена су на француском, њемачком и енглеском језику, а поједина та­кође и на шпанском, руском, пољском, мађарском и кинеском језику.   
Ук­уп­­ним научним дјелом у овим областима утицао је на развој правне тео­ри­је и прак­се и по том основу стекао научни ауторитет и углед у земљи и инос­тран­­ству.

У области грађанског права, посебно облигационог, аутор је сис­те­мат­ских дјела, монографских расправа и бројних студија. Главна дјела из ове об­­лас­ти су: *Облигационо право*, универзитетски уџбеник, Београд, 1990, стра­­на 800; *Формални уговори у грађанском праву*, Београд, 1964, страна 150; *Оп­шта теорија уговора*, Београд 1968, страна 300; *Забрањени уговори у гра­­ђан­ском праву*, Београд, 1975, страна 260; *Ретроактивност закона и дру­гих оп­штих аката*, Београд 1987, страна 320; *Предговор Закон о об­лиг­аци­он­им од­носима*, Београд, страна 162, двадесет издања (у скраћеној верзији об­јав­љен у издању Пољске академије наука).

У области филозофије права, главна дјела су: *Правно филозофске рас­пра­ве*, Београд, 1995, страна 540; *Природно право и суд*, Београд, 1996, стра­на 130, објављено и на француском; *Култура законитости и природно пра­во*, Београд, 1997, страна 120; *Судијска независност*, Београд, 1998, стра­на 130, објављено на француском и енглеском језику; *Људска права и су­диј­ска не­зависност*, Београд, 1998, страна 210; *Моћ природног права*, Београд 1998, страна 105; *Култура природног права*, Београд, 2000, страна 64; *Не­про­лаз­­ност Хексагона природног права*, Београд, 2001, страна 130; *Декларација Ко­­паоничке школе природног права*, Београд, 2002, страна 65, на шест је­зи­ка − енглеском, француском, њемачком, шпанском, руском и кинеском је­зи­ку, страна 422; *Културни идентитет и природно право*, Београд, 2004, страна 130; *Природно право и универзалне вредности*, Београд, 2005, страна 116; *При­родно право у филозофском и нормативном спису*, Београд 2006, страна 114; *Будућност природног права*, Београд, 2006, страна 110; *Слобода и при­род­но право*, Београд 2007, страна 136; *Природно право и мирољубиве ин­тег­­рације*, Београд, 2008, страна 110; *Временске димензије позитивног и при­­­­­родног права*, Београд, 2009, страна 505; *Просторне димензије по­зи­тив­ног и природног права*, Београд, 2010 страна 130; *Природно право и од­го­вор­­ност*; Београд, 2011, страна 160; *Природно право и морал*, Београд, 2012, стра­­на 173; *Природно право и достојанство*, Београд, 2013, страна 110; *Бе­се­­де са Копаоника* 1990-2012, петнаест издања, Београд, страна 930.

Професор Перовић члан је Словенске академије знаности ин ум­ет­ности (1987); Црногорске Академије наука и умјетности (2000); Академије наука и умјетности Републике Српске (2004); Ма­ке­донске Академије наука и уметности (2009); Међународне академије за компаративно право (Interna­tional Academy of Comparative Law) у Паризу (2006). Члан је Association Hen­ri Capitant des Amis de la Culture Juridique Fran­çaise (1999), као и других до­ма­ћих и међународних научних и стручних фо­рума.

Носилац је бројних повеља и признања додијељених од стране правни­чких асо­цијација и академија права.